అప్పటికే టీవీ చానళ్ల యాజమాన్యాలతో ప్రభుత్వ పెద్దల వ్యవహరణ తీరు ఎలా ఉందో అర్థం అయిపోయింది. మరి సోషల్ మీడియాను అలా ప్రభావితం చేయడానికి అవకాశం లేదు.. ఇక ఉన్నదల్లా.. సోషల్ మీడియాలో యాక్టివ్ గా ఉన్నవారిని బెదిరించడం, అరెస్టు చేయించడం, తమపై సూటిగా చురుక్కుమనేలా విమర్శలు చేసే వారిపై కేసులు నమోదు చేయించడం చేయగలడు లోకేష్ బాబు. లోకేష్ ను విమర్శించే వారైనా.. అబ్యూసివ్ కామెంట్స్ చేస్తే వారు శిక్షార్హులే అవుతారు. కానీ సోషల్ మీడియాలో కూడా సునిశితంగా, కన్ స్ట్రక్టివ్ గా స్పందించే వాళ్ల సంఖ్యే ఎక్కువ. వాళ్లపై కేసులు పెట్టడం కుదరదు.. వారిని లోకేష్ ఏ విధంగానూ అడ్డుకోలేడు! ఇక రెండో విషయం.. సోషల్ మీడియా మొత్తం తమకు వ్యతిరేకంగా ఉందని తెలుగుదేశం అధినేత తనయుడికి భయం పట్టుకుంది. కానీ.. ఇక్కడే తెలుగుదేశం పార్టీ చొక్కాలేసుకున్న వాళ్లు చాలా మందే ఉన్నారు. వారు ప్రతిపక్ష పార్టీ మీద, తెలుగుదేశం వ్యతిరేక వర్గాల మీద ఎలాంటి పదజాలం ఉపయోగిస్తున్నారో అందరికీ తెలిసిందే. టీడీపీ తీరును ఏ మాత్రం తప్పుపట్టినా.. ఆఖరికి రాజకీయ వ్యభిచార కాండలను ఖండించినా తెలుగుదేశం అనుకూలురు తట్టుకోలేకపోతున్నారు.